Jozefa Ernstné Kaiser

Jozefa Ernstné Kaiser [kajzer], laŭ hungarlingve kutima nomordo Ernstné Kaiser Jozefa estis hungara operkantisto, (koloratursoprano). Ŝia origina familia nomo estis Kaiser, post la geedziĝo ŝi prenis ankaŭ la nomon Ernst, kaj en siaj germanaj paperoj havis la nomon Josefine Ernst-Kaiser. Ŝia filo estis Heinrich Ernst.

Jozefa Kaiserhttps://opac-nevter.pim.hu/ro/results/-/results/49487f3b-48a1-4db4-a065-34ca123c3dc1/solr#/displayResulthttps://www.bmlo.uni-muenchen.de/e0337 naskiĝis en 1827 en Kassa (Hungara reĝlando, Aŭstra Imperio, nuntempa Košice en Slovakio), ŝi mortis la  en la ĵus fondita Budapeŝto.

 Biografio 
Jozefa Kaiser ricevis sian edukadon supozeble en Pest (urbo), kie ŝi kelkfoje kantis en koncertoj. Ŝi komencis sian scenejan karieron en 1839 en la Hungara Teatro en Kassa. En la teatra jaro 1844 ŝi venis al la Viena Kortega Operejo, kie ŝi ricevis nur pli malgrandajn rolojn, sed en la sekva jaro ŝi estis la unua kantisto en la Germana Teatro (Pest). Ŝiaj sekvaj teatraj stacioj estis Dresdeno, Lepsiko kaj Majenco (1846), denove en Vieno (1847), germana teatro de Prago (1848-1851). Ŝi hejmenvenis kaj ŝi havis sukcesojn en Nacia Teatro de Pest inter 1851-1860, poste ŝi aliĝis al teatra trupo de Mihály Havi. Ekde 1867 ŝi kantis nur en koncertoj. Ŝi edziniĝis al la germana ĵurnalisto Moritz Ernst kaj naskis filon en 1846 en Dresdeno - la filo Heinrich Ernst mem poste iĝis sukcesa operkantisto. En 1873 ŝi mortis pro ĥolero.

 Ŝia repertuaro (elekto) 
 Vincenzo Bellini:
 Beatrice di Tenda - Agnes
 La sonnambula - Amina
 Gaetano Donizetti:
 Lucrezia Borgia — titolrolo
 La fille du régiment — Marie
 Károly Doppler: La Filo de la Sovaĝejo
 Ferenc Erkel: Hunyadi László - Erzsébet Szilágyi
 Fromental Halévy: La judino - Recha
 Giacomo Meyerbeer:
 Les Huguenots — Margit Valois, Valentine
 Le Prophète — Berta, Fides
 Robert le diable - Isabella
 Wolfgang Amadeus Mozart:
 Don Giovanni — Donna Anna
 La geedziĝo de Figaro — Susanne
 Giuseppe Verdi:
 Luisa Miller — titolrolo
 I Vepri Siciliani – Elena

 Fontoj 
 hungarlingva biografio
 hungarlingva biografio
 hungarlingva biografio (la koncerna teksto estas legebla post klako al majusklo K, poste serĉu la nomon)
 germanlingva biografio

 Referencoj 

Kategorio:Hungaraj operkantistoj
Kategorio:Budapeŝtanoj